CELEX: 32021R1177
Language: ro
Date: 2021-07-16 00:00:00
Title: Regulamentul de punere în aplicare (UE) 2021/1177 al Comisiei din 16 iulie 2021 de modificare a Regulamentului de punere în aplicare (UE) 2015/408 în ceea ce privește eliminarea propoxicarbazonului din lista substanțelor active care trebuie considerate substanțe susceptibile de înlocuire (Text cu relevanță pentru SEE)

19.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 256/60
               
            
         REGULAMENTUL DE PUNERE ÎN APLICARE (UE) 2021/1177 AL COMISIEI
         din 16 iulie 2021
         de modificare a Regulamentului de punere în aplicare (UE) 2015/408 în ceea ce privește eliminarea propoxicarbazonului din lista substanțelor active care trebuie considerate substanțe susceptibile de înlocuire
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 78 alineatul (2),
         întrucât:
         
                     (1)
                  
                  
                     Regulamentul de punere în aplicare (UE) 2015/408 (2) a stabilit o listă de substanțe active care îndeplinesc criteriile prevăzute la punctul 4 din anexa II la Regulamentul (CE) nr. 1107/2009 pentru a fi considerate substanțe susceptibile de înlocuire. Propoxicarbazonul a fost inclus în lista respectivă deoarece s-a considerat că îndeplinește două dintre cele trei criterii pentru a fi considerat o substanță persistentă, bioacumulativă și toxică („PBT”), în conformitate cu punctul 4 a doua liniuță din anexa II la Regulamentul (CE) nr. 1107/2009.
                  
               
                     (2)
                  
                  
                     Regulamentul de punere în aplicare (UE) 2017/1115 al Comisiei (3) a reînnoit aprobarea substanței propoxicarbazon ca substanță activă, însă nu ca substanță susceptibilă de înlocuire. Mai mult, noua evaluare nu a confirmat persistența substanței, ceea ce a făcut ca această substanță să nu mai îndeplinească două dintre criteriile pentru a fi considerată o substanță PBT. Prin urmare, aceasta a fost inclusă în partea B din anexa la Regulamentul de punere în aplicare (UE) nr. 540/2011 al Comisiei (4).
                  
               
                     (3)
                  
                  
                     Întrucât propoxicarbazonul nu mai poate fi considerat o substanță susceptibilă de înlocuire, pentru a se evita confuzia, acesta trebuie, de asemenea, eliminat din anexa la Regulamentul de punere în aplicare (UE) 2015/408, care enumeră substanțele active care trebuie considerate substanțe susceptibile de înlocuire.
                  
               
                     (4)
                  
                  
                     Prin urmare, Regulamentul de punere în aplicare (UE) 2015/408 trebuie modificat în consecință.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul de punere în aplicare (UE) 2015/408 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 iulie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 309, 24.11.2009, p. 1.
         
            (2)  Regulamentul de punere în aplicare (UE) 2015/408 al Comisiei din 11 martie 2015 privind punerea în aplicare a articolului 80 alineatul (7) din Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și privind stabilirea unei liste a substanțelor susceptibile de înlocuire (JO L 67, 12.3.2015, p. 18).
         
            (3)  Regulamentul de punere în aplicare (UE) 2017/1115 al Comisiei din 22 iunie 2017 de reînnoire a aprobării substanței active propoxicarbazon, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (JO L 162, 23.6.2017, p. 38).
         
            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).
      
      
         
            ANEXĂ
            În anexa la Regulamentul de punere în aplicare (UE) 2015/408 al Comisiei, intrarea referitoare la propoxicarbazon se elimină.